EkBass/fiwiki-20250220-pages-articles huggingface dataset:
Namtso

Namtso on suolajärvi Tiibetissä, Kiinassa. Se sijaitsee 4 718 metrin korkeudessa merenpinnasta. Namtso on pinta-alaltaan Kiinan toiseksi suurin suolajärvi Qinghaijärven jälkeen. Järvi on 90 kilometriä pitkä ja leveimmillään 30 kilometriä. Järven suurin syvyys on 35 metriä. ==Lähteet== ==Aiheesta muualla== Luokka:Suolajärvet Luokka:Tiibetin järvet
Jussi Ylikoski

Jussi Ylikoski -nimisiä henkilöitä ovat: * Jussi Ylikoski, Big Pharma, suomalainen elektronisen musiikin tuottaja ja kitaristi * Jussi Ylikoski (s. 1974), suomalainen kielentutkija.
Olavi (albumi)

Olavi on Olavi Uusivirran seitsemäs studioalbumi. Se julkaistiin 12. helmikuuta 2016 levymerkillä Johanna Kustannus. Kappaleista suurin osa on Uusivirran säveltämiä ja sanoittamia. Myös Timo Kämäräinen on osallistunut säveltämiseen. Kappaleen ”Toton Africa” on säveltänyt Kämäräinen ja sanoittanut Uusivirta. Albumi nousi ensimmäisellä viikollaan Suomen virallisen listan kärkeen ja pysyi listalla yhteensä 27 viikkoa. == Kappaleet == == Arvostelut == * Keskisuomalainen: Keskisuomalainen * Soundi: Soundi == Lähteet == Luokka:Olavi Uusivirran albumit Luokka:Vuoden 2016 albumit
Mark Gatha

Mark Gatha (s. 16. maaliskuuta 1974 Calgary, Alberta) on kanadalainen kirurgi ja entinen ääninäyttelijä. Hän oli Domon Kasshun englanninkielisenä äänenä muun muassa G Gundam animessa ja X:n äänenä Mega Man X videopeleissä ja animeissa.Mark Gatha crystalacids.com Viitattu 14.2.2016 Ääninäyttelemisen jälkeen Gatha on työskennellyt Kanadassa ortopedina.Fanmade Mega Man X4 Redub Hack themmnetwork.com 21.1.2009 Viitattu 14.2.2016 ==Lähteet== Luokka:Kanadalaiset ääninäyttelijät Luokka:Kanadalaiset lääkärit Luokka:Vuonna 1974 syntyneet Luokka:Elävät henkilöt
Turenki Records

Turenki Records Oy on vuonna 2010 perustettu hämäläinen levy-yhtiö Janakkalasta. Sen perustajina olivat musiikin monitaiturit Pekka Tiilikainen, Esa Silvennoinen, Topi Salmi ja Harri Koski. Muun muassa Koski on mies turenkilaisten Mad Professor -vahvistimien ja pedaalien takana ja Mad Professor Amplification Oy:n perustajana. Toimitusjohtaja ja sanoittaja Topi Salmi on sanoittaja ja levymoguli Vexi Salmen poika. Pekka Tiilikainen liittyi tammikuussa 1998 yhtyeeseen Pekka Tiilikainen & Beatmakers, jossa on levyttänyt 12 albumia. Yhtyeen levyt ovat tanssilavarautalankaa ja instrumentaalimusiikkia. Muutoin Tiilikainen toimii kirjanpitäjänä. Turenki Recordsin ensimmäinen albumi oli Johnny & The Dodgersin Matkaa teen. Sittemmin kiiteltyjä Turengin levyjä ovat olleet muun muassa Sanin Aulanko, Niko Ahvosen Pohjoinen Soul, Kai Hyttisen Kaihon maa, Eero Raittisen Live at Suisto ja Huojuva Lato yhtyeen albumit. Singlejä yhtiö on julkaissut jo liki sadasta kappaleesta. == Artisteja == * Aija Puurtinen & Rytmiraide * Bablo * Eero Raittinen * Esa Eloranta * Huojuva Lato * Jere Ijäs * Juha Mieskonen * Jussi & The Boys * Kai Hyttinen * Laura Sippola * Maria Hänninen * Marko Haavisto & Poutahaukat * Markojuhani Rautavaara * Matti Esko * Milana * Niko Ahvonen * Ninni Poijärvi * Pekka Tiilikainen * Sani * Veeti Kallio ==Lähteet== == Aiheesta muualla == *Turenki Records Oy *Turenki Records Artistit Luokka:Suomalaiset levy-yhtiöt
Osittain esiseostettu poltto

Osittain esiseostettu poltto (englanniksi Partially Premixed Combustion, lyhyemmin PPC) on polttomoottorin prosessi, jossa hyödynnetään puristustahdin aikana muodostettua laihaa homogeenista seosta, polttoaineen suihkutusta lähellä männän yläkuolokohtaa juuri ennen työtahtia ja seoksen puristussytytystä. HCCI-moottorista (Homogeneous charge compression ignition) tämä poikkeaa siten, että sytytyshetki määräytyy suihkutuksen päättymisen ajoituksella, jolloin palamisprosessin ajoitus pysyy hallinnassa. Osittaisen esiseostamisen ansiosta päästään dieselmoottorille ominaiseen korkeaan hyötysuhteeseen ja ottomoottorille ominaiseen korkeaan tehoon, ja samalla pakokaasupäästöt pysyvät hallinnassa. Kuten dieselmoottorissa, tehoa ei säädetä kaasuläpällä vaan polttoaineen syötöllä. PPC eroaa dieselprosessista siksi, että dieselissä polttoaine syttyy, kun suihkutus alkaa, ja poltto jatkuu siitä eteenpäin, kunnes suihkutus loppuu ja kaikki sylinteriin suihkutettu polttoaine on palanut. PPC puolestaan toimii siten, että polttoaine suihkutetaan sylinteriin puristustahdin lopussa ja polttoaine syttyy lähellä yläkuolokohtaa viimeisen suihkutuksen lopussa.Johansson, 2016 (Fuels and Combustion). Luvussa 1.6.2 Partially Premixed Combustion, PPC. Lainaus: "The concept is based on injection rather late in the compression stroke and operation with a significant ignition delay. A crude definition of PPC is that all the fuel should be in the cylinder at the time of ignition. This means that start of combustion (SOC) should be after end of injection (EOI). Most often, multiple injections are used with PPC to generate a suitable stratification of fuel/air in the cylinder at the time of ignition." PPC-moottorille sopiva polttoaine on esimerkiksi matalaoktaaninen bensiini. Myös dieselöljyn ja butanolin seoksesta on saatu hyviä tuloksia, butanolin osuuden ollessa enintään 70%.Leermakers et al., 2013. Lainaus: "From this research it can be concluded that moderate diesel-butanol blends (i.e. with 50, 60 or 70% butanol in diesel) is a viable approach to partially premixed combustion, with the added diesel increasing burn durations to acceptable values, and enabling stable operation. All such butanol-diesel blends have shown an extremely high soot reduction potential compared to diesel-only, even at moderate fuel pressures easily achieving EURO VI PM levels. At higher loads, all blends show a transition to more mixing-controlled combustion and the load at which this transition occurs depends on reactivity. For the butanol blends, this transition comes without a significant soot penalty." == Ominaisuuksia == PPC-moottorista tiedetään jo useita edullisia ominaisuuksia: * korkea hyötysuhde laajalla kuormitusalueella * suuri teho * matalat päästöt * polttoaineiden vaihtoehdot Haasteitakin on: * tyhjäkäynti ja matala kuormitus korkeaoktaanisella polttoaineella * dieselmoottorin käyntiä muistuttava ääni == Katso myös == * Kipinällä hallittu puristussytytys * Reaktiivisuudella hallittu puristussytytys == Lähteet == * * * * * * * * * * * * * * * * === Viitteet === Luokka:Polttomoottorit Luokka:Autotekniikka
Daniel Hjulström

Daniel Hjulström oli Linköpingistä kotoisin ollut ruotsalainen koristemaalari, joka tunnetaan 1700-luvulla Suomessa ja Ruotsissa tekemistään kirkkomaalauksista. Hänen merkittävämpänä työnään pidetään Johan Almin viimeistelemiä Uudenkaarlepyyn kirkon katto- ja seinämaalauksia, jotka Hjulström toteutti puolivalmiiksi vuosina 1749–1752. Lisäksi hän on maalannut muun muassa Uudenkaarlepyyn kirkon vanhan alttaritaulun. Hjulström teki myös yhteistyötä Mikael Toppeliuksen kanssa maalatessaan Pieksämäen vanhan kirkon koristemaalauksia vuonna 1762. == Töitä == === Ruotsissa === *Trehörnan kirkko, Ödeshög (koristemaalaukset, 1734) *Dalbyn kirkko, Torsby (koristemaalaukset, 1737) *Pyhän Laurin kirkko, Linköping (koristemaalaukset) *Säfsnäsin kirkko, Ludvika (alttaritaulu, 1766) === Suomessa === *Uudenkaarlepyyn kirkko, 1749–1752 (Johan Almin viimeistelemät koristemaalaukset, alttaritaulu) *Närpiön kirkko, 1748–1749 (koristemaalaukset) *Porin kirkko, 1751–1752 (koristemaalaukset) *Pieksämäen Vanha kirkko, 1762 (koristemaalauksia yhdessä Mikael Toppeliuksen kanssa) *Järvikylän kartanon hautakappeli, 1776 (koristemaalaukset) == Kirjallisuutta == *Pfäffli, Heidi: ”Käsityöläismaalari Daniel Hjulström”, artikkeli teoksessa Taidehistoriallisia tutkimuksia 13, Taidehistorian seura, Helsinki, 1993. ISBN 951-95275-5-9. == Lähteet == Luokka:Ruotsalaiset taidemaalarit Luokka:Syntymävuosi puuttuu Luokka:Kuolinvuosi puuttuu
Kolponomos

Kolponomos on sukupuuttoon kuollut merellinen karhusuku, jota tavattiin mioseenilla noin 20 miljoonaa vuotta sitten. Suvusta tunnetaan kaksi lajia, K. clallamensis ja K. newportensis. Kaikki yksilöt on löydetty kallioilta läheltä rannikkoa. Suvun kuvasi paleontologi Ruben A. Stirton vuonna 1960 Olympian niemimaalta Washingtonista löydetyn osittaisen kallon ja leuan perusteella. Stirton piti sitä suurena meressä eläneenä puolikarhuna, mutta kahtena osana Oregonin Newportin läheltä vuosina 1969 ja 1977 löydetty yksilö osoitti sen olleen sukua karhujen esi-isille. Kolponomoksella oli alaspäinkääntynyt kuono ja leveät, vahvat poskihampaat jotka olivat sopeutuneet merten kovakuorisista selkärangattomista koostuvaan ravintoon. == Lähteet == Luokka:Esihistorialliset nisäkkäät Luokka:Karhut
Yhdysvaltain historian museo

Yhdysvaltain historian museo (Yhdysvaltain historian kansallismuseo) () on Washingtonissa sijaitseva museo, joka esittelee Yhdysvaltain historiaa erityisesti kulttuurin, politiikan, sodankäynnin, tieteen ja yhteiskuntaelämän kannalta. Museo on perustettu vuonna 1957 Smithsonian-instituutin yhdeksi osastoksi, jolloin sen nimenä oli Historian ja teknologian museo (). Museo itsenäistyi vuonna 1964, jolloin se myös muutti omaan rakennukseensa. Yleisölle museo avattiin tammikuussa 1964. Vuosina 1969–1980 museon nimenä oli Historian ja teknologian kansallismuseo (), jonka jälkeen se on toiminut nykyisellä nimellään. Yhdysvaltain historian kansallismuseo on edelleen osa Smithsonian-instituuttia. Vuonna 2018 museossa kävi noin 4 miljoonaa vierailijaa. Museon vuosibudjetista 25 miljoonaa dollaria tulee liittovaltiolta ja 15,4 miljoonaa säätiöltä (2018). Kokoelmiin kuuluu noin 1,8 miljoonaa esinettä. Museon palveluksessa oli 257 kokopäiväistä työntekijää. Johtajana toimi tohtori Anthea Hartig (2018). Yhdysvaltain historian museon museorakennuksen on suunnitellut arkkitehtuuritoimisto McKim, Mead & White, pääarkkitehtina James Kellum Smith. Rakennus peruskorjattiin vuosina 2006–2008. Vuodesta alkaen 2012 rakennusta on laajennettu, tarjoituksena saattaa työ valmiiksi vuonna 2017. == Lähteet == == Aiheesta muualla == Luokka: Kansallismuseot Luokka: Washingtonin (DC) museot Luokka:Smithsonian- instituutti
Karl Myrbäck

Karl David Reinhold Myrbäck (7. syyskuuta 1900 Tierp, Ruotsi – 1. heinäkuuta 1985 Tukholma, Ruotsi) oli ruotsalainen biokemisti, joka tutki erityisesti käymistä ja siihen liittyviä entsyymejä. Karl Myrbäck syntyi vuonna 1900. Hän opiskeli matematiikkaa, fysiikkaa ja kemiaa, ja hänet palkattiin 20-vuotiaana Hans von Euler-Chelpinin laboratorioon. Myrbäckistä tuli nopeasti Von Eulerin läheisimpiä yhteistyökumppaneita. Myrbäckin väitöskirja valmistui vuonna 1927, ja se sai parhaat mahdolliset arvosanat. Myrbäck jatkoi laboratoriossa käymisprosessin tutkimista ja keskittyi erityisesti koentsyymeihin. Myrbäck sai Tukholman yliopistolta vuonna 1931 käymiskemia henkilökohtaisen professuurin. Myrbäck vakiinnutti 1940-, 1950- ja 1960-lukujen aikana asemansa ruotsalaisen biokemian tutkimuksen huipulla. Hän toimi Ruotsissa kemianjärjestön kohdossa ja Acta chemica Scandinavica -lehden päätoimittajana. Lisäksi Myrbäck kuului 1954–1973 Nobelin kemianpalkinnon valintakomiteaan. == Lähteet == Luokka:Ruotsalaiset biokemistit Luokka:Ruotsalaiset professorit Luokka:Vuonna 1900 syntyneet Luokka:Vuonna 1985 kuolleet
Álex (futsalpelaaja)

Alejandro Yepes Balsalobre (taiteilijanimeltään Álex, s. 12. maaliskuuta 1989 Cieza) on espanjalainen futsalpelaaja, joka edustaa Primera División de Futsalissa pelaavaa ElPozo Murciaa ja Espanjan futsalmaajoukkuetta. Pelipaikaltaan Álex on kärkipelaaja eli pivot.http://www.lnfs.es/Clubs/Jugadores/temp15-16/25/7844/422/ElPozoMurcia.html Álex oli mukana voittamassa kultaa vuoden 2016 EM-kilpailuista Serbiasta. Hän oli noissa kilpailussa yksi parhaista maalintekijöistä kuudella osumallaan, joista yksi syntyi finaalissa Venäjää vastaan. Álex on edustanut koko ammattilaisuransa, vuodesta 2011 alkaen, ElPozo Murciaa.http://www.zerozero.pt/jogador.php?id=231801&search;=1 Hän on voittanut seuran paidassa kaksi Espanjan supercupia. == Lähteet == Luokka:Espanjalaiset futsalpelaajat Luokka:Vuonna 1989 syntyneet Luokka:Elävät henkilöt
David Berg

David Brandt Berg (1919–1994) tunnetaan Kansainvälinen perhe -yhteisön (aiemmin Jumalan lapset ja Rakkauden Perhe) perustajana. Hän perusti lahkonsa Kalifornian Huntington Beachissä 1968 yhdessä vaimonsa ja neljän teini-ikäisen lapsensa kanssa.http://www.davidberg.org/ Berg kuoli lokakuussa 1994 Portugalissa, mutta kuolinsyy ei ole yleisessä tiedossa. Kansainvälistä Perhettä johtavat nykyään Karen Zerby ja Steven Douglas Kelly.http://www.thefamilyinternational.org/en/about/structure-and-governance/ ==Varhaiselämä== David Berg syntyi vuonna 1919 Virginia ja Hjalmer Brandt Bergin kristittyyn perheeseen.http://thefamilyinternationalwiki.com/index.php/David_Berg Hänen äitinsä Virginia oli aikansa tunnetuimpia radiosaarnaajia. http://virginiabrandtberg.org/story.html Ensimmäisen vaimonsa Jane Millerin kanssa Berg avioitui 1944 ja he saivat neljä lasta. Vuonna 1969 hän aloitti suhteen itseään yli puolet nuoremman Karen Zerbyn kanssa ja teki hänestä toisen vaimonsa. ==Uskonnollinen yhteisö== Yhteisössään Berg tunnettiin muun muassa nimillä Isä, Isä David, Moses David sekä Isä Mo. Elämänsä aikana hän kirjoitti lähes 3 000 kirjettä (Mo's Letters), jotka käsittelivät hänen näkemyksiään uskonasioistahttp://www.davidberg.org/moletters. Hänen opetuksensa, etenkin seksualisuuteen liittyvät, saivat paljon kritiikkiä ja Bergiä on hänen kuolemansa jälkeen syytetty insestistä sekä lukuisista lapsiin kohdistuneista raiskauksista. Tunnetuin syytös Bergia ja hänen yhteisöään vastaan tuli entiseltä jäseneltä Ricky Rodriguezilta, joka vuonna 2005 puukotti kuoliaaksi yhden häntä lapsuudessaan seksuaalisesti hyväksikäyttäneen jäsenen, minkä jälkeen hän ampui itsensä. Ennen tekoaan hän kuvasi videon, jossa kertoi kokemistaan kauhuista. Myös toinen Bergin tyttäristä on avoimesti puhunut isänsä taipumuksista seksuaaliseen väkivaltaan.https://www.youtube.com/watch?v=S1jQ2pessjs ==Lähteet== Luokka:Yhdysvaltalaiset uskonnolliset johtajat Luokka:Vuonna 1919 syntyneet Luokka:Vuonna 1994 kuolleet
Poikien jääkiekon yksilötaitokilpailu nuorten talviolympialaisissa 2016

Poikien jääkiekon yksilötaitokilpailu nuorten talviolympialaisissa 2016 käydään 16 osallistujan välillä. Karsinnat käydään 13.−15. helmikuuta ja loppukilpailu käydään 18. helmikuuta. == Osallistujat ja lajit== Maa Nimi Benjamin Baumgartner Erik Betzold Eduard Casaneanu Sebastian Cederle Oliver Curtis Carson Focht Aleks Haatanen Sander Hurrod Roy Kanda Dino Mukovoz Mu- Hsin Hsieh Andrei Pavlenko Antonin Plagnat Jake Riley Ties van Soest Natan Vertes # Laji 1. sijoitettu 1\. Nopein kierros Betzold 2\. Laukauksen tarkkuus Baumgartner 3\. Luistelun ketteryys Betzold 4\. Kovin laukaus Cederle 5\. Syöttötarkkuus Hurrod 6\. Kiekonhallinta Cederle Kokonaiskilpailu Kokonaiskilpailu Betzold == Karsinnat == Lähde: # Nimi S1 S2 S3 S4 S5 S6 YHT 1\. Cederle 5 2 3 4 0 5 19 2\. Casaneanu 3 4 2 5 2 2 18 3\. Betzold 3 1 5 3 4 2 18 4\. Vertes 2 5 3 1 1 4 16 5\. Haatanen 4 2 2 1 3 2 14 6\. Hurrod 1 2 1 2 5 2 13 7\. Baumgartner 1 1 4 1 1 3 11 8\. Mukovoz 2 2 1 1 3 1 10 9\. Riley 1 3 1 1 2 1 9 10\. Focht 1 1 1 3 2 1 9 11\. Plagnat 1 3 1 2 1 1 9 12\. van Soest 1 1 1 1 1 3 8 13\. Kanda 1 1 1 2 2 1 8 14\. Curtis 2 1 2 1 1 1 8 15\. Mu-Hsin 1 1 1 2 1 1 7 16\. Pavlenko 0 0 2 1 1 1 5 == Loppukilpailu == # Nimi S1 S2 S3 S4 S5 S6 YHT 1\. Cederle – – – – – – 0 2\. Casaneanu – – – – – – 0 3\. Betzold – – – – – – 0 4\. Vertes – – – – – – 0 5\. Haatanen – – – – – – 0 6\. Hurrod – – – – – – 0 7\. Baumgartner – – – – – – 0 8\. Mukovoz – – – – – – 0 == Lähteet == Luokka:Nuorten talviolympialaiset 2016 Luokka:Vuoden 2016 jääkiekko
Tyttöjen jääkiekon yksilötaitokilpailu nuorten talviolympialaisissa 2016

Poikien jääkiekon yksilötaitokilpailu nuorten talviolympialaisissa 2016 käydään 16 osallistujan välillä. Karsinnat käytiin 13.−14. helmikuuta ja loppukilpailu käytiin 16. helmikuuta. == Osallistujat ja lajit== Maa Nimi Tabea Botthof Maree Dijkema Martina Fedorova Iara Haiek Diana-Alexandra Iuga Verity Lewis Daria Maximchik Anita Muraro Kiia Nousiainen Madison Poole Theresa Schafzahl Millie Rose Sirum Su-Yeon Eom Sena Takenaka Chinouk van Calster Katarzyna Wybiral # Laji 1. sijoitettu 1\. Nopein kierros Poole 2\. Laukauksen tarkkuus van Calster 3\. Luistelun ketteryys Takenaka 4\. Kovin laukaus Sirum 5\. Syöttötarkkuus Poole 6\. Kiekonhallinta Botthof Kokonaiskilpailu Kokonaiskilpailu Sirum == Karsinnat == Lähde: # Nimi S1 S2 S3 S4 S5 S6 YHT 1\. Schafzahl 3 3 5 2 4 1 18 2\. Takenaka 2 5 2 4 3 1 17 3\. Poole 5 2 2 1 2 4 16 4\. Sirum 2 1 2 5 2 3 15 5\. Su-Yeon 4 3 4 2 1 1 15 6\. Botthof 3 2 3 2 1 3 14 7\. Fedorova 2 1 1 2 1 5 12 8\. Muraro 2 4 2 1 2 1 12 9\. van Calster 1 1 1 1 5 2 11 10\. Lewis 1 2 3 1 3 1 11 11\. Nousiainen 1 1 1 3 0 2 8 12\. Dijkema 1 1 1 3 1 0 7 13\. Iuga 1 1 1 1 1 2 7 14\. Maximchik 1 1 1 1 2 1 7 15\. Wybiral 1 2 1 1 1 1 7 16\. Haiek 1 1 1 1 1 1 6 == Loppukilpailu == # Nimi S1 S2 S3 S4 S5 S6 YHT 1\. Takenaka 2 1 3 3 3 4 16 2\. Muraro 3 4 4 1 1 1 14 3\. Schafzahl 2 1 2 2 4 2 13 4\. Sirum 1 3 1 4 2 1 12 5\. Poole 4 2 1 1 1 3 12 6\. Su-Yeon 1 2 2 1 1 2 9 7\. Fedorova 1 1 1 1 2 1 7 8\. Botthof 1 1 1 2 1 1 7 == Lähteet == Luokka:Nuorten talviolympialaiset 2016 Luokka:Vuoden 2016 jääkiekko
Meridian (täsmennyssivu)

Meridian tai meridiaani voi tarkoittaa: *pituuspiiri eli meridiaani, maapallon napojen kautta kulkeva isoympyrä *meridiaani, kiinalaisen lääketieteen käsite *Meridian, venäläinen tietoliikennesatelliitti *Meridian, paikallisjuna Saksassa *Meridian, Alice Walkerin romaani vuodelta 1976 *Meridian, venäläinen lentoyhtiö *Meridian, ukrainalainen lentoyhtiö == Paikannimiä Yhdysvalloissa== * Meridian (Humboldtin piirikunta) * Meridian (Kernin piirikunta) * Meridian (Santa Claran piirikunta) * Meridian (Sutterin piirikunta) * Meridian (Colorado) * Meridian (Florida) * Meridian (Idaho) * Meridian (Mississippi) * Meridian (Nebraska) * Meridian (New York) * Meridian (Loganin piirikunta) * Meridian (Stephensin piirikunta) * Meridian (Pennsylvania) * Meridian (Seattle) * Meridian (Texas)
Mario Rivillos

Mario Rivillos Plaza (s. 13. joulukuuta 1989 Torrejón de Ardoz) on espanjalainen futsalpelaaja, joka edustaa Primera División de Futsalissa pelaavaa Inter Movistaria ja Espanjan futsalmaajoukkuetta. Pelipaikaltaan Rivillos on laitapelaaja eli ala.http://www.zerozero.pt/jogador.php?id=147719&search;=1 Rivillos oli mukana saavuttamassa kultaa vuoden 2016 EM-kilpailuista Serbiasta. Hän teki tuossa turnauksessa kuusi maalia ollen yksi turnauksen parhaista maalintekijöistä. Rivillos on edustanut Inter Movistaria vuodesta 2012 alkaen. Kaudella 2013–2014 hän voitti seuran kanssa Espanjan mestaruutta. Ennen Interiä Rivillos edusti Carnicer Torrejónia vuodet 2008–2012. == Lähteet == Luokka:Espanjalaiset futsalpelaajat Luokka:Vuonna 1989 syntyneet Luokka:Elävät henkilöt
Carnevalesca

Carnevalesca on vuonna 1918 valmistunut italialainen mykkäelokuva. Lucio D’Ambran käsikirjoittaman ja Amleto Palermin ohjaaman symbolistisen draaman pääosaa esittää elokuvadiiva Lyda Borelli. ==Juoni== Elokuvan tapahtumat sijoittuvat Malazian hallitsijasuvun linnaan neljän eri karnevaalin aikana. Valkoisessa karnevaalissa suvun nuoret nauttivat viattomasti iloisesta juhlasta. Sinisessä karnevaalissa prinssi Luciano ihastuu nuoreen tyttöön. Punaisessa karnevaalissa hän luopuu rakkautensa tähden kruununperillisen osastaan. Mustassa karnevaalissa vallantavoittelijoiden kunnianhimo johtaa verenvuodatukseen. ==Näyttelijät== ==Tuotanto, teemat ja vastaanotto== Cinesin johtajan Alberto Fassinin ideoiman Carnevalescan oli määrä olla Lyda Borellin taiteellisesti korkeatasoinen suurteos. Symbolisen ja allegorisen elokuvan käsikirjoittajaksi palkattiin Lucio D’Ambra ja ohjaajaksi Amleto Palermi. Musiikin säveltäjäksi kaavailtiin jopa Giacomo Puccinia, mutta lopulta elokuva jäi vaille asianmukaista säestystä. Elokuvan kerronta perustuu vallitsevan järjestyksen kyseenalaistaviin karnevaaleihin, jotka toimivat kuolevan poliittisen järjestelmän allegoriana. Malazian (italian malizia – ’ilkeys, viekkaus, oveluus’) kuningaskunta on vajonnut petolliseen unimaailmaan, joka heijastuu kuin prisman kautta valkokankaalle surrealistisina näkyinä. Valheiden verkkoon takertuneen päähenkilön sisäinen kamppailu päättyy diivaelokuvalle tyypillisesti henkilökohtaiseen tragediaan.Dalle Vacche, s. 30, 78, 210–211, 256. Aikalaiskritiikki piti elokuvaa liian keinotekoisena ja Borellin näyttelijänsuoritusta vanhanaikaisena ja väsyneenä. Myöhemmin sitä on kuvailtu hienoksi elokuvarunoelmaksi, joka on täynnä yllättäviä vihjeitä ja mieleenpainuvia kuvia. Carnevalesca jäi Borellin viimeiseksi näytelmäelokuvaksi. Hän teki vielä kaksi ensimmäisen maailmansodan propagandaelokuvaa ja meni sen jälkeen naimisiin teollisuusmiehenä tunnetun kreivi Vittorio Cinin kanssa. Suomessa elokuvaa lienee esitetty alkuvuodesta 1921 nimellä Elämän karnevaali. Lehtimainoksessa sen todettiin olevan lapsilta kielletty. ==Restaurointi== Carnevalesca on restauroitu Bolognan elokuva- arkistossa vuonna 1993Elokuvan alkutekstit.. Alkuperäisestä 1 755 metrin pituudesta on säilynyt 1 500 metriä. Elokuvan väritys on palautettu Belgian elokuva-arkistossa kehitetyn menetelmän avulla.Dalle Vacche, s. 266. ==Lähteet== * ===Viitteet=== ==Aiheesta muualla== * Luokka:Italialaiset draamaelokuvat Luokka:Italialaiset mykkäelokuvat Luokka:Vuoden 1918 italialaiset elokuvat
Pikaluistelu nuorten talviolympialaisissa 2016

Pikaluistelu nuorten talviolympialaisissa 2016 sisälsi yhteensä seitsemän kilpailutapahtumaa: kolme matkaa pojille, kolme tytöille sekä yksi sekajoukkuekilpailu. Pikaluisteluun oli ennen kilpailua osallistumassa yhteensä 56 urheilijaa 20:stä maasta. == Mitalitaulukko == Sija Maa Yht 1\. 5 1 2 8 2\. 1 2 1 4 – 1 1 1 3 3\. 0 3 0 3 4\. 0 0 1 1 4\. 0 0 1 1 4\. 0 0 1 1 === Pojat === 500 m 71,95 +2,02 +2,18 1 500 m 1:51,35 +1,61 +1,94 yhteislähtö === Tytöt === 500 m 78,66 +0,78 +0,89 1 500 m 2:03,52 +0,95 +1,96 yhteislähtö === Sekajoukkue === Sprintti 1:57,85 +0,95 +1,02 == Osallistujat == Jokainen maa sai lähettää maksimissaan neljä urheilijaa (kaksi poikaa, kaksi tyttöä). Kiintiömäärät riippuivat menestyksestä pikaluistelun nuorten maailmancupissa. Norjalle oltiin varattu yksi paikka sekä pojista että tytöistä. == Lähteet == == Aiheesta muualla == Luokka:Nuorten talviolympialaiset 2016 Luokka:Pikaluistelukilpailut
Ampumahiihto nuorten talviolympialaisissa 2016

Ampumahiihto nuorten talviolympialaisissa 2016 sisältää yhteensä kuusi kilpailutapahtumaa: kaksi matkaa pojille, kaksi tytöille sekä kaksi sekajoukkuekilpailua. Ampumahiihtoon osallistuu yhteensä 99 urheilijaa 32:sta maasta. == Mitalitaulukko == Sija Maa Yht 1\. 2 4 0 6 2\. 1 1 0 2 3\. 1 0 1 2 4\. 1 0 0 1 4\. 1 0 0 1 6\. 0 1 3 4 7\. 0 0 1 1 7\. 0 0 1 1 === Pojat === sprintti 19:01,5 +7,1 +18,0 takaa-ajo 28:10,7 +1:10,7 +1:17,7 === Tytöt === sprintti 18:23,5 +5,6 +17,1 takaa-ajo 25:12,9 +7,5 +7,6 === Sekajoukkue === parisekaviesti 41:35,4 +0,2 +14,9 sekaviesti 1:18:35,6 +7,6 +1:30,4 == Osallistujat == Jokainen maa sai lähettää maksimissaan neljä urheilijaa (kaksi poikaa, kaksi tyttöä). Kiintiömäärät riippuivat kansallisesta menestyksestä nuorten arvokisoissa. Kiintöpaikkoja oli 100, mutta vain 99 täytettiin. == Lähteet == Luokka:Nuorten talviolympialaiset 2016 Luokka:Vuoden 2016 ampumahiihto
Ricky Rodriguez

Ricky Rodriguez (25. tammikuuta 1975 – 9. tammikuuta 2005) oli yhdysvaltalainen entinen Jumalan lapset (nyk. Kansainvälinen perhe) -yhteisön jäsen, joka murhasi kasvattajansa ja hyväksikäyttäjänsä Angela Smithin vuonna 2005. ==Varhaiselämä== Rodriguez syntyi Kanariansaarten Teneriffalla vuonna 1975. Hänen äitinsä oli Karen Zerby, biologinen isänsä tämän yhteisön jäseneksi viettelemä (ks. Flirty fishing) paikallinen hotellityöntekijä. Hänet katsotaan myös David Bergin adoptiopojaksi, vaikkei virallista adoptiota koskaan tehty. Lapsena Rodriguezia käyttivät seksuaalisesti hyväksi niin hänen äitinsä kuin muutkin yhteisön aikuiset. Hänellä on nuorempi sisar, Christina Teresa Zerby, joka on yhä yhteisön jäsen eikä jaa edesmenneen veljensä näkemyksiä lapsuuden tapahtumista.http://xfamily.org/index.php/Techi_Speaks_Out, toisin kuin hänen ei-biologinen kasvattisisarensa Davida, joka on julkisesti puhunut hyväksikäytöstä useissa julkaisuissa.http://www.imdb.com/title/tt1287327/ http://www.imdb.com/title/tt0806136/ Perhe julkaisi vuonna 1982 lastenkasvatuksellisen Story of Davidito kirjan, joka sisälsi kuvauksia ja kuvia Rickystä muun muassa sängyssä lastenhoitajiensa kanssa, katselemassa aikuisten seksiakteja sekä pelehtimässä toisten lasten kanssa.https://www.xfamily.org/index.php?title=File:Dito_book_pg_457.jpg&filetimestamp;=20050423045025 Kirjan kirjoitti pääasiallisesti lastenhoitaja Sara Kelley, jonka oma tytär Davida esiintyy myös kirjassa. ==Aikuisikä== Aikuistuttuaan Ricky meni naimisiin Elixcia Munumelin kanssa, ja he erosivat yhteisöstä yhdessä vuonna 2001. Hieman sen jälkeen hän julkaisi MovingOn.org -sivustolla avoimen kirjeen, jossa käsitteli avoimesti yhteisön aikuisten harjoittamaa lapsiin kohdistunutta seksuaalista väkivaltaa. https://www.movingon.org/blogs/2/3/ricky-life-with-grandpa-the-mene-story Pariskunta erosi 2004, jolloin Ricky muutti Tucsoniin Arizonaan, missä hän työskenteli sähköasentajana. Ystävät ovat myöhemmin sanoneet hänen vaihtaneen osavaltiota tarkoituksenaan etsiä käsiin äitinsä. ==Murha ja itsemurha== Tucsonissa Rodriguez liittyi jäseneksi asekerhoon ja harjoitteli neljän kuukauden ajan taistelulajeja paikallisella salilla. Kun äidin löytäminen osoittautui mahdottomaksi, hän sopi tammikuun kahdeksas 2005 tapaamisen entisen kasvattajansa Angela Smithin kanssa. Rodriguez viilsi auki Smithin kurkun, ajoi Californiaan, ja ampui itsensä. ==Muuta== Rickyn äiti Karen Zerby johtaa yhä yhteisöä, yhdessä aviomiehensä Steven Douglas Kelleyn kanssa.http://www.thefamilyinternational.org/en/about/structure-and- governance/ ==Lähteet== Luokka:Yhdysvaltalaiset murhaajat Luokka:Itsemurhan tehneet Luokka:Vuonna 1975 syntyneet Luokka:Vuonna 2005 kuolleet
Serik Žamankulov

Serik Tygelbajuly Žamankulov (, , s. 18. marraskuuta 1983 Žanatas) on kazakstanilainen futsalpelaaja, joka edustaa kotimaansa pääsarjassa pelaavaa MFK Kairatia ja Kazakstanin futsalmaajoukkuetta. Pelipaikaltaan 174 senttimetriä pitkä ja 74 kilogrammaa painava Žamankulov on kärkipelaaja eli pivot.http://www.zerozero.pt/jogador.php?id=194256&search;=1 Žamankulov oli mukana saavuttamassa pronssia Kazakstanin historian ensimmäisistä EM- kilpailuista vuonna 2016.http://www.uefa.com/futsaleuro/season=2016/teams/player=250014634/index.html Hän oli myös yksi noiden kilpailuiden parhaista maalintekijöistä kuudella osumallaan. Žamankulov on edustanut Kairatia vuodesta 2009 alkaen. Hän on voittanut seuran paidassa kahdesti UEFA Futsal Cupin, vuosina 2013 ja 2015. == Lähteet == Luokka:Kazakstanilaiset futsalpelaajat Luokka:Vuonna 1983 syntyneet Luokka:Elävät henkilöt
Freestylehiihto nuorten talviolympialaisissa 2016

Freestylehiihto nuorten talviolympialaisissa 2016 sisältää yhteensä kuusi kilpailutapahtumaa: kolme lajia pojille ja kolme lajia tytöille. Freestylehiihtoon osallistuu yhteensä 72 urheilijaa 25:stä maasta. == Mitalitaulukko == Sija Maa Yht 1\. 1 2 0 3 2\. 1 0 1 2 2\. 1 0 1 2 4\. 1 0 0 1 4\. 1 0 0 1 4\. 1 0 0 1 7\. 0 1 1 2 7\. 0 1 1 2 9\. 0 1 0 1 9\. 0 1 0 1 11\. 0 0 1 1 11\. 0 0 1 1 === Pojat === half-pipe 93,00 92,20 80,20 slopestyle 89,20 87,40 86,00 skicross === Tytöt === half-pipe 88,60 79,00 74,20 slopestyle 77,00 72,80 67,80 skicross == Osallistujat == Osallistujamäärät määräytyivät vuoden 2015 nuorten maailmanmestaruuskilpailuiden mukaan. Jokainen maa sai lähettää yhden osallistujan jokaiseen tapahtumaan. Kiintöpaikkoja oli 80, mutta vain 72 täytettiin. == Lähteet == Luokka:Nuorten talviolympialaiset 2016 Luokka:Freestylehiihto
Kaukalopikaluistelu nuorten talviolympialaisissa 2016

Kaukalopikaluistelu nuorten talviolympialaisissa 2016 sisältää yhteensä neljä kilpailutapahtumaa: kaksi matkaa pojille ja kaksi matkaa tytöille. Kaukalopikaluisteluun osallistuu yhteensä 32 urheilijaa 16:sta maasta. == Mitalitaulukko == Sija Maa Yht 1\. 3 1 0 4 2\. 1 1 1 3 3\. 0 1 1 2 4\. 0 1 0 1 5\. 0 0 1 1 5\. 0 0 1 1 0 0 0 0 === Pojat === 500 m 41,885 +0,084 +0,244 1 000 m 1:28,022 +0,060 +0,165 === Tytöt === 500 m 46,648 ei aikaa 46,337 1 000 m 1:34,041 +0,077 +0,282 == Osallistujat == Jokainen maa sai lähettää maksimissaan neljä urheilijaa (kaksi poikaa, kaksi tyttöä). Nuorten maailmanmestaruuskilpailuiden kolme parasta maata saivat lähettää maksimäärän. Kiintiömäärä oli 32 urheilijaa, mikä myös täyttyi. == Lähteet == == Aiheesta muualla == Luokka:Nuorten talviolympialaiset 2016 Luokka:Kaukalopikaluistelu
Henriod Frères

Henriod Frères oli vuosina 1896–1898 toiminut sveitsiläinen ajoneuvovalmistaja. == Historia == Fritz Henriod oli valmistanut höyryauton jo vuonna 1886 ja vuonna 1893 bensiinikäyttöisen auton. Vuonna 1896 hän perusti nuoremman veljensä Charles-Edouardin kanssa Biel/Biennen kaupunkiin autoja valmistavan yrityksen, jonka merkkinä oli Henriod. Yritys ei ollut kovin pitkäikäinen, sillä vuonna 1898 Charles-Edouard muutti Ranskaan, jossa hän perusti Pariisin liepeille, Neuilly-sur-Seinen kaupunkiin, Henriod et Cie -nimisen autotehtaan. Fritz Henriod perusti vuonna 1903 Boudryn kaupunkiin Société Neuchâteloise d’Automobiles -nimisen, ajoneuvoja valmistaneen yrityksen.GTÜ Oldtimerservice - (CH) Henriod == Ajoneuvot == Vuoden 1886 höyrykonekäyttöinen vaunu oli kolmipyöräinen ja kattila sijaitsi sen takaosassa. Ainokaiseksi jäänyt kappale tuhotui tulipalossa.\- Neue Züricher Zeitung - Ein dampfgetriebenes Dreirad Vuoden 1893 ajoneuvossa oli bensiinikäyttöinen, 1-sylinterinen moottori ja kaksiportainen vaihteisto.Google.com/patents - US555373 A, 24. heinäkuu 1895, Fritz Henriod- schweizer Vuoden 1895 Geneven messuilla Henriod esitteli nelipaikkaisen, Viktoria-korisen autonsa.Conseptcarz.com - 1897 Henriod Duc Kellner Kyseisen mallin perustalta aloitettiin sarjatuotanto. Ensimmäiset mallit olivat ilmajäähdytteisellä, 4–10 hevosvoimaisella, auton taakse sijoitetulla, yksisylinterisellä tai "flat twin" -moottorilla varustettuja.Olaf von Fersen, Ein Jahrhundert Automobiltechnik: Personenwagen, Springer-Verlag, 2013 ISBN 9783642957727 1898 esiteltiin etuvetoinen malli. Charles-Edouard Henriod ajoi tällaisella vaunulla Biel/Biennestä Pariisiin ja ranskalainen lehdistö hehkutti tapausta hetken sensaationa.BielBienne.com - Histoire de la parution de Biel Bienne BB_28.06.pdf - Biel Bienne == Lähteet == * Harald Linz, Halwart Schrader: Die Internationale Automobil-Enzyklopädie. United Soft Media Verlag GmbH, München 2008, ISBN 978-3-8032-9876-8 * Nick Georgano: The Beaulieu Encyclopedia of the Automobile, Volume 2 G–O. Fitzroy Dearborn Publishers, Chicago 2001, ISBN 1-57958-293-1 * Ernest Schmid: Schweizer Autos. Die schweizerischen Automobilkonstruktionen von 1868 bis heute. Auto-Jahr, Lausanne 1978, ISBN 2-88001-058-6 Luokka:Sveitsiläiset automerkit
Sri Srinivasan

Srikanth Srinivasan (s. 23. helmikuuta 1967 Chandigarh, Intia) on intialaissyntyinen Washington DC:n vetoomustuomioistuimen tuomari. Srinivasan on suorittanut tutkinnon Stanfordin yliopistossa. ==Lähteet== Luokka:Elävät henkilöt Luokka:Vuonna 1967 syntyneet Luokka:Yhdysvaltalaiset juristit
Himalajanlehtikuusi

Himalajanlehtikuusi (Larix griffithii) on lehtikuusiin kuuluva puulaji. Sitä kasvaa laajoilla alueilla Himalajalla: Bhutanissa, Nepalissa, Intiassa ja Kiinassa. Se kasvaa jopa neljän kilometrin korkeudessa alueilla, joissa sataa ainakin 2 000 mm vuodessa. Lähellä puurajaa se muodostaa yksilajisia metsiä, alempana se kasvaa yhdessä muiden lajien kanssa. Sen kasvupaikat ovat niin hankalakulkuisia ettei sillä ole juuri merkitystä puutavaran tuotannossa. Sitä on kasvatettu jonkun verran koristepuuna. Himalajanlehtikuusi kasvaa 20 metriä korkeaksi. Vanhojen puiden kaarna on ruskeaa tai harmaanruskeaa, ja siinä on pystysuuntaisia uurteita. Neulaset ovat 25–55 mm pitkiä ja 1–2 mm leveitä. Kypsät kävyt ovat ruskeita, 5–11 cm pitkiä ja 2–3 cm paksuja. == Lähteet == == Aiheesta muualla == *Flora of China: Larix griffithii Luokka:Lehtikuuset
Lumilautailu nuorten talviolympialaisissa 2016

Lumilautailu nuorten talviolympialaisissa 2016 sisältää yhteensä seitsemän kilpailutapahtumaa: kolme lajia pojille, kolme lajia tytöille sekä sekakilpailun. Lumilautailuun osallistuu yhteensä 78 urheilijaa 30:sta maasta. == Mitalitaulukko == Sija Maa Yht 1\. 5 1 0 6 2\. 1 0 1 2 3\. 1 0 0 1 4\. 0 2 0 2 4\. 0 2 0 2 6\. 0 1 2 3 7\. 0 1 0 1 8\. 0 0 1 1 8\. 0 0 1 1 8\. 0 0 1 1 – 0 0 1 1 0 0 0 0 === Pojat === half-pipe 93,00 85,25 80,25 slopestyle 94,75 90,25 87,75 lumilautakrossi === Tytöt === half-pipe 96,50 90,00 84,50 slopestyle 88,25 82,25 79,25 lumilautakrossi === Sekajoukkue === * Osallistujia myös freestylehiihdosta. lumilauta skicross == Osallistujat == Osallistujamäärät määräytyivät vuoden 2015 nuorten maailmanmestaruuskilpailuiden mukaan. Jokainen maa sai lähettää yhden osallistujan jokaiseen tapahtumaan. Kiintöpaikkoja oli 80, mutta vain 78 täytettiin. == Lähteet == Luokka:Nuorten talviolympialaiset 2016 Nuorten talviolympialaisissa 2016
Kiinanlehtikuusi

Kiinanlehtikuusi (Larix potaninii) on lehtikuusiin kuuluva puulaji. Sitä tavataan Kiinassa ja Nepalissa. Kiinanlehtikuusi voi kasvaa jopa 50 metriä korkeaksi. Latvus on kartiomainen, oksat kasvavat vaakasuoraan. Neulaset ovat 12–35 mm pitkiä. Kävyt ovat lieriömäisiä tai munanmuotoisia, valmiina 2,5–7,5 × 1,5–3,5 cm, aluksi punaisia tai violetteja, ja muuttuvat kypsyessään syvän violeteiksi ja siitä harmaanruskeiksi. == Lähteet == == Aiheesta muualla == *Kassu – Kasvien suomenkieliset nimet: Kiinanlehtikuusi (Larix potaninii) *Flora of China: Larix potaninii Luokka:Lehtikuuset
Ohjaskelkkailu nuorten talviolympialaisissa 2016

Ohjaskelkkailu nuorten talviolympialaisissa 2016 sisältää yhteensä neljä kilpailutapahtumaa: poikien, tyttöjen, parien ja sekajoukkueiden kilpailut. Kaukalopikaluisteluun osallistuu yhteensä 70 urheilijaa 24:sta maasta. == Mitalitaulukko == Sija Maa Yht 1\. 1 3 0 4 2\. 1 0 1 2 2\. 1 0 1 2 4\. 1 0 0 1 5\. 0 1 1 2 6\. 0 0 1 1 0 0 0 0 === Tapahtumat === pojat 1:35,309 +0,646 +0,685 tytöt 1:46,026 ) +0,071 +0,241 parit 1:44,260 +0,854 +1,012 sekajoukkue 2:52,520 +0,188 +0,520 == Osallistujat == Osallistujamäärät määräytyivät kausien 2014–2015 ja 2015–2016 nuorten maailmancupin mukaan. Alun perin tarkoituksena oli, että yksilökilpailuihin osallistuisi 20 ja parikilpailuun 15 osallistujaa. Parikilpailussa on vain 13 paria, joten yksilökilpailuihin sai osallistua 22 kilpailijaa. == Lähteet == Luokka:Nuorten talviolympialaiset 2016 Luokka:Ohjaskelkkailu
Romulo (futsalpelaaja)

Romulo Alves Nobre (s. 28. syyskuuta 1986 Fortaleza, Brasilia) on brasilialaissyntyinen venäläistynyt futsalpelaaja, joka edustaa Venäjän Superliigassa pelaavaa Moskovan Dynamoa ja Venäjän futsalmaajoukkuetta. Pelipaikaltaan 180 senttimetriä pitkä ja 81 kilogrammaa painava oikeajalkainen Romulo on pohjapelaaja eli fixo.http://www.zerozero.pt/jogador.php?id=147721 Romulo oli mukana saavuttamassa hopeaa Venäjän kanssa vuoden 2016 EM- kilpailuista Serbiasta. Hän onnistui noissa kilpailuissa maalinteossa viidesti, jääden vain yhden maalin päähän maalipörssin kärkitilasta. Romulo on edustanut vuodesta 2009 alkaen venäläistä Moskovan Dynamoa. Hän on voittanut seuran kanssa kolme Venäjän mestaruutta. Dynamoa ennen hän pelasi espanjalaisessa Carnicer Torrejónissa, jonne Romulo siirtyi synnyinmaastaan. == Lähteet == Luokka:Venäläiset futsalpelaajat Luokka:Brasilialaiset futsalpelaajat Luokka:Vuonna 1986 syntyneet Luokka:Elävät henkilöt
Livio Pavanelli

Livio Cesare Pavanelli (7. syyskuuta 1881 Copparo, Ferraran maakunta – 29. huhtikuuta 1958 Rooma) oli italialainen näyttelijä, elokuvatuottaja ja -ohjaaja. Pavanellin näyttelijänura alkoi jo varhain Emilio Zagon johdolla. Myöhemmin hän työskenteli Gustavo Salvinin, Ermete Zacconin ja Eleonora Dusen teatteriseurueissa. Pavanelli teki ensimmäiset elokuvansa vuonna 1913 ranskalaisen Henri Étiévantin ohjaamana. Vuodesta 1918 lähtien hän esitti usein ”komean sydäntenmurskaajan” rooleja parhaimpien ohjaajien ja kuuluisimpien diivojen elokuvissa. Vuosina 1924–1931 Pavanelli työskenteli Saksassa. Äänielokuvan myötä näyttelijä palasi Italiaan, jossa hän toimi myös elokuvatuottajana ja tuotantopäällikkönä sekä toisinaan ohjaajana. ==Elokuvia== * Carnevalesca, 1918 * Mariute, 1918 * Il dramma di una notte, 1918 * La storia di una donna, 1920 ==Lähteet== Luokka:Italialaiset näyttelijät Luokka:Italialaiset elokuvatuottajat Luokka:Italialaiset elokuvaohjaajat Luokka:Vuonna 1881 syntyneet Luokka:Vuonna 1958 kuolleet
Robert Pitts

Robert C. ”RC” Pitts (23. kesäkuuta 1919 Pontotoc, Mississippi – 29. lokakuuta 2011 Baton Rouge, Louisiana) oli yhdysvaltalainen koripalloilija ja olympiavoittaja. Pitts pelasi Arkansas’n yliopistossa. Hän pelasi myös Yhdysvaltojen olympiakultaa Lontoon kesäolympialaisissa 1948 voittaneessa maajoukkueessa. Pitts ei pelannut koskaan ammattilaisena vaan AAU:ssa työnantajansa joukkueessa.Olympics at Sports-Reference.comarchive.fiba.com Pitts oli toisen maailmansodan veteraani palveltuaan ilmavoimissa. Hänen lentolaivueensa pommittivat Saksaa onnistuneesti 22 kertaa. Pitts kuoli 92-vuotiaana 29. lokakuuta 2011.http://www.wallerfuneralhome.com/sitemaker/sites/Waller2/obit.cgi?user=501220Pitts == Lähteet == * R. C. Pitts Bio, Stats and Results Olympics at Sports- Reference.com * Profiili archive.fiba.com === Viitteet === Luokka:Yhdysvaltalaiset koripalloilijat Luokka:Yhdysvaltalaiset olympiavoittajat Luokka:Vuonna 1919 syntyneet Luokka:Vuonna 2011 kuolleet
Higuita (futsalpelaaja)

Leonardo de Melo Vieira Leite (taiteilijanimeltään Higuita, s. 6. kesäkuuta 1986 Rio de Janeiro, Brasilia) on brasilialaissyntyinen kazakstanilaistunut futsalmaalivahti, joka edustaa Kazakstanin futsal-liigassa pelaavaa MFK Kairatia ja Kazakstanin futsalmaajoukkuetta. Higuita on 181 senttimetriä pitkä ja painaa 83 kilogrammaa.http://www.zerozero.pt/jogador.php?id=177538&search;=1 Higuita on pelannut Kazakstanin maajoukkueessa vuodesta 2014 alkaen. Vuonna 2016 hän oli mukana saavuttamassa pronssia maan historian ensimmäisistä EM-kilpailuista. Yhden maalin turnauksessa viimeistellyt Higuita valittiin turnauksen parhaaksi maalivahdiksi. Higuita siirtyi Kairatiin vuonna 2011 portugalilaisesta Belenensesistä. Vuonna 2010 hän pelasi hetken aikaa toisessa kazakstanilaisjoukkueessa, Tulparissa, jonne hän siirtyi synnyinmaastaan. Kairatin kanssa Higuita on voittanut muun muassa kaksi UEFA Futsal Cupia vuosina 2013 ja 2015. == Lähteet == Luokka:Kazakstanilaiset futsalpelaajat Luokka:Brasilialaiset futsalpelaajat Luokka:Vuonna 1986 syntyneet Luokka:Elävät henkilöt
Jesse Renick

Jesse Banard Renick (29. syyskuuta 1917 Hickory, Oklahoma – 25. marraskuuta 1999 Ada, Oklahoma) oli yhdysvaltalainen koripalloilija ja olympiavoittaja. Hän kuuluu harvoihin olympiakultaa voittaneisiin Pohjois-Amerikan alkuperäisasukkaisiinhttps://www.chickasaw.net/news/press-releases/2012-press- releases/gold-medal-basketball-dream-team-of-1948-london-ol.aspx . Renick pelasi yliopistossa, joka nykyään tunnetaan OSUna. Hän pelasi myös Yhdysvaltojen olympiakultaa Lontoon kesäolympialaisissa 1948 voittaneessa maajoukkueessa. Renick ei pelannut koskaan ammattilaisena vaan AAU:ssa työnantajansa joukkueessa.Olympics at Sports-Reference.comarchive.fiba.com == Lähteet == * Jesse Renick Bio, Stats and Results Olympics at Sports- Reference.com * Profiili archive.fiba.com === Viitteet === Luokka:Yhdysvaltalaiset intiaanit Luokka:Yhdysvaltalaiset koripalloilijat Luokka:Yhdysvaltalaiset olympiavoittajat Luokka:Vuonna 1917 syntyneet Luokka:Vuonna 1999 kuolleet
Jackie Robinson (koripalloilija, 1927)

Robert Lloyd Jackson ”Jack/Jackie” Robinson (26. huhtikuuta 1927 Fort Worth, Texas – 8. helmikuuta 2022 Augusta, Georgia) oli yhdysvaltalainen koripalloilija ja olympiavoittaja. Robinson pelasi Baylorin yliopistossa. Hän pelasi myös Yhdysvaltojen olympiakultaa Lontoon kesäolympialaisissa 1948 voittaneessa maajoukkueessa. Robinson työskenteli baptistikirkon pastorina.Olympediaarchive.fiba.com == Lähteet == * * Profiili archive.fiba.com === Viitteet === Luokka:Yhdysvaltalaiset koripalloilijat Luokka:Yhdysvaltalaiset olympiavoittajat Luokka:Vuonna 1927 syntyneet Luokka:Vuonna 2022 kuolleet
Lucio D’Ambra

Lucio D’Ambra (oikealta nimeltään Renato Eduardo Anacleto Manganella, 1. joulukuuta 1880 Rooma – 31. joulukuuta 1939 Rooma) oli italialainen toimittaja, kirjailija, elokuvakäsikirjoittaja ja kriitikko. D’Ambra on kirjoittanut viisikymmentä romaania ja neljäkymmentä näytelmää, jotka kuvaavat värikkäästi ja kevyen ironisesti aikansa yhteiskuntaelämää. Hänen romaaneistaan muistetaan parhaiten Il re, le torri, gli alfieri (1917), Il mestiere di marito (1924) ja Fantasia di mandorli in fiore (1931). Kirjailijan muistelmat Trenta anni di vita letteraria ilmestyivät kolmessa osassa vuosina 1928–1929. Kirjailija laati ensimmäisen elokuvakäsikirjoituksensa Ugo Falenan elokuvaan I promessi sposi vuonna 1911. Hänen läpimurtoelokuvansa olivat Augusto Geninan ohjaama La signorina Ciclone (1916) ja Ivo Illuminatin Il re, le torri e gli alfieri (1917). Vuonna 1918 D’Ambra perusti oman tuotantoyhtiön D’Ambra Filmin, jolle hän tuotti ja ohjasi noin 30 elokuvaa. Tyyliltään innovatiivisina ne muodostavat tärkeän vaiheen italialaisen mykkäelokuvan historiassa. D’Ambran elokuvaura päättyi Italian elokuvan kriisivuosiin 1920-luvun alussa. 1930-luvun lopulla hän laati jälleen käsikirjoituksia muutamiin elokuviin. ==Elokuvia== * Carnevalesca, 1918 (käsikirjoittaja) ==Lähteet== ==Aiheesta muualla== * Luokka:Italialaiset elokuvakäsikirjoittajat Luokka:Italialaiset kirjailijat Luokka:Italialaiset toimittajat Luokka:Elokuvakriitikot Luokka:Vuonna 1880 syntyneet Luokka:Vuonna 1939 kuolleet
Vatajanjärvi

Vatajanjärvi on Pirkanmaalla Parkanossa Vatajankylän ja Luomankylän välissä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Kuivasjärven valuma-alueeseen. Vatajanjärvi on osa Vatajanjoen valuma-aluetta ja sen alin järvi, josta lyhyt Vatajanjoki saa alkunsa. == Maantietoa == Järven pituus on 1,4 kilometriä, leveys 800 metriä ja sen pinta- ala on 70 hehtaaria. Se sijaitsee Kuivasjärven ja Ylinenjärven välisellä peltoalueella, jossa sijaitsevat Vatajankylä ja Luomankylä. Pääaosa siitä vedestä, joka laskee pois Vatajanjokea myöten, tulee Ylinenjärvestä Isonahonjokea myöten. Järveen laskee lounaasta ja lännestä soilta viisi metsäojaa ja yksi pelto-oja. Pohjoisesta ja idästä siihen laskee kaksi lyhyttä pelto-ojaa ja pitkä metsäoja lähisoilta. Yksi ojista laskee Kakkurilammesta, joka on melkein tyhjiin laskettu lampi järven länsipuolelta. Järvellä on yksi saari, joka sijaitsee ruohottuneen pohjoispään kaislikossa. Rantaviivan pituus on 4,6 kilometriä. Rannoille on jätetty suojavyöhykkeet, mutta suurin osa rannoista ovat peltomaan äärellä. Lounaispuolella metsät reunustavat rantoja. Järven lähiympäristössä sijaitsee kymmenen maatilaa ja yli kymmenen vapaa-ajan asuntoa. Niille pääsee valtatieltä 3 lähtevältä yhdystieltä 13327 ja siitä haarautuvilta kyläteiltä. == Historiaa == Vanhassa 1800-luvulla piirretyssä Parkanon pitäjänkartassa Vatajanjärven rantaviiva kulkee paikoin eri lailla kuin nykyään. Järvellä ei tuolloin ollut vielä saaria, jollainen sillä on nykykartoissa. Myös Kakkurinlammen rantaviiva oli silloin monipolvisempi ja se on varmasti kasvamassa umpeen. Vaikka järvenlaskusta ei ole löytynyt dokumenttia, kielivät vuoden 1959 painetussa peruskartassa olevat vesijättömiden tonttirajat sellaisesta. Vuoden 1985 peruskartassa näkyy pohjoispäässä kaksi uutta saarta. Itärantaan on rakennettu pitkä pengertie kaislikon reunaan asti. Vuoden 1992 kartalla tilanne on säilynyt samana. Nykykartan mukaan rantojen ruohottuminen on pakottanut rantojen ruoppauksiin, jotta avovesi uolttuisi rannalle asti. Näin on tehty länsirannalla ja sen lähellä joen suussa, eteläpäässä ja pohjoispäässä. == Lähteet == Luokka:Vatajanjoen valuma-alue Luokka:Parkanon järvet
Juri Dumtšev

Juri Eduardovitš Dumtšev (, 5. elokuuta 1958 Rossoš, Venäjän SFNT – 10. helmikuuta 2016 Adler, Sotši, Venäjä) oli neuvostoliittolainen kiekonheittäjä ja näyttelijä. Dumtšev piti tuloksellaan 71,86 metriä hallussaan miesten kiekonheiton maailman- ja euroopanennätystä lähes kolmen vuoden ajan vuosina 1983–1986. Hänen tuloksensa on yhä Venäjän ennätys. Dumtšev sijoittui Moskovan kesäolympialaisissa 1980 viidenneksi ja Soulin kesäolympialaisissa 1988 neljänneksi.Olympics at Sports-Reference.com Helsingin MM-kilpailuissa 1983 tuore ME-mies oli viides. Urheilijanuransa jälkeen Dumtšev näytteli kymmenissä elokuvissa ja televisiosarjoissa. Hän kuoli Adlerissa 57-vuotiaana 10. helmikuuta 2016.http://www.iltasanomat.fi/yleisurheilu/art-1455024679035.html http://www.rusathletics.com/nov/news.15261.htm == Lähteet == * Yury Dumchev Bio, Stats and Results Olympics at Sports-Reference.com === Viitteet === Luokka:Neuvostoliittolaiset kiekonheittäjät Luokka:Venäläiset näyttelijät Luokka:Vuonna 1958 syntyneet Luokka:Vuonna 2016 kuolleet
Alberto Fassini

Alberto Fassini (8. huhtikuuta 1875 Moncalvo, Astin maakunta – 8. lokakuuta 1942 Rooma) oli italialainen liikemies, poliitikko ja elokuvatuottaja. Fassini syntyi piemontelaiseen pienaateliin kuuluneen sisäasiainministeriön virkailijan perheeseen. Hän opiskeli meriakatemiassa ja palveli laivastossa. Fassini jätti aktiivipalveluksen luutnanttina vuonna 1900 ja työskenteli sen jälkeen pankkialalla. Vuodesta 1912 lähtien hän toimi laajan keinokuituteollisuuden omistajana ja johtajana. Fassini johti myös elokuvayhtiö Cinesiä ja vuonna 1919 perustettua Unione Cinematografica Italiana -konsortiota. Fassini osallistui Libyan valloitukseen ja komensi aluksia ensimmäisessä maailmansodassa. Hänen taloudellisia etujaan edisti aktiivinen yhteistyö Italian fasistien kanssa. Fassini liittyi Kansalliseen fasistipuolueeseen vuonna 1921 ja toimi vuodesta 1927 lähtien tekstiiliteollisuuden liiton ja Italian matkailuyhtiön johtajana. 1930-luvulla Fassini oli myös fasistien lainsäädäntöelimen kansanedustaja ja korporaatioiden keskuskomitean jäsen. Hän sai paronin arvon vuonna 1924. ==Lähteet== Luokka:Italialaiset elokuvatuottajat Luokka:Italialaiset liikemiehet Luokka:Italialaiset poliitikot Luokka:Vuonna 1875 syntyneet Luokka:Vuonna 1942 kuolleet
Kemin kävelykatu

thumb|Kävelykatua pohjoisen suuntaan.Kemin kävelykatu, myös Valtakadun kävelykatu, on noin 60 metriä pitkä promenadi Kemin Sauvosaaressa Valtakadulla. Kävelykatu sijaitsee Kemin ydinkeskustassa Täikön torin lähettyvillä. Promenadi valmistui vuonna 2011, mitä ennen Valtakadun ajorata jatkui aina Lehtokadun risteykseen asti. Promenadin varella sijaitsee mm. Elokuvateatteri Kinopirtti ja Hotelli Palomestari. Luokka:Sauvosaari Luokka:Suomen kävelykadut
Higuita

Higuita on muun muassa seuraavien henkilöiden nimi: *Higuita, Leonardo de Melo Vieira Leite, (s. 1986), kazakstanilainen futsalmaalivahti *Gustavo Girón Higuita (s. 1940), kolumbialainen roomalaiskatolinen piispa *René Higuita (s. 1966), kolumbialainen jalkapallomaalivahti *Sergio Higuita (s. 1997), kolumbialainen maantiepyöräilijä.